চকরিয়ার বেশ কয়েকটি গ্রামে একসময় দেখা মিলত মাটির তৈরি জিনিসপত্র তথা হাঁড়ি, পাতিলসহ নিত্যপ্রয়োজনীয় রকমারি জিনিসপত্রের। কিন্তু সেসব গ্রামে আগেকার সেই জৌলুশ নেই বললেই চলে। প্লাস্টিক, স্টিল ও অ্যালুমিনিয়ামের তৈরি জিনিসপত্র দখল করে নিয়েছে মৃিশল্পের মাটির তৈরি জিনিসপত্রের বাজার। এ কারণে বাজার হারিয়ে ফেলেছে মাটির তৈরি জিনিসপত্র। তাছাড়া সবকিছুর দাম বেড়ে যাওয়ায় পাল্লা দিয়ে টিকে থাকতে পারছেন না কুমার সম্প্রদায়ের পাঁচ শতাধিক পরিবার। তাই দিন দিন হারিয়ে যেতে বসেছে কুমারশিল্প তথা মৃিশল্প।